**Latvijas Bankas noteikumu projekta ''Slēgtā alternatīvo ieguldījumu fonda gada pārskata un konsolidētā gada pārskata sagatavošanas noteikumi'' anotācija**

|  |  |
| --- | --- |
| **Nosaukums** | Slēgtā alternatīvo ieguldījumu fonda gada pārskata un konsolidētā gada pārskata sagatavošanas noteikumi |
| **Dokumenta veids** | Latvijas Bankas noteikumi |
| **Izdošanas pamatojums** | Alternatīvo ieguldījumu fondu un to pārvaldnieku likuma 56. panta otrā daļa un 57. panta otrā daļa |
| **Mērķis un būtība** | Saskaņā ar Latvijas Bankas likuma pārejas noteikumu 3. punktu Latvijas Bankas un Finanšu un kapitāla tirgus komisijas līdz šā likuma spēkā stāšanās dienai izdotie ārējie normatīvie akti, vadlīnijas un ieteikumi piemērojami līdz dienai, kad stājas spēkā attiecīgie Latvijas Bankas ārējie normatīvie akti, vadlīnijas vai ieteikumi, bet ne ilgāk kā līdz 2024. gada 31. decembrim.  Ņemot vērā minēto, Latvijas Banka ir izstrādājusi noteikumu projektu "Slēgtā alternatīvo ieguldījumu fonda gada pārskata un konsolidētā gada pārskata sagatavošanas noteikumi" (turpmāk – noteikumu projekts), kas aizstās pašlaik spēkā esošos Finanšu un kapitāla tirgus komisijas 2020. gada 10. novembra normatīvos noteikumus Nr. 217 "Slēgtā alternatīvo ieguldījumu fonda gada pārskata un konsolidētā gada pārskata sagatavošanas normatīvie noteikumi" (turpmāk – Noteikumi Nr. 217).  Noteikumu projekts nodrošina vienotu kārtību, kādā Alternatīvo ieguldījumu fondu un to pārvaldnieku likuma 56. panta otrajā daļā un 57. panta otrajā daļā noteiktie finanšu tirgus dalībnieki sagatavo slēgtā alternatīvo ieguldījumu fonda gada pārskatu un konsolidēto gada pārskatu.  Papildus Alternatīvo ieguldījumu fondu un to pārvaldnieku likuma 56. panta trīspadsmitajā daļā uzskaitītajām gada pārskata sastāvdaļām noteikumu projekts paredz sagatavot arī paziņojumu par slēgtā alternatīvo ieguldījumu fonda pārvaldnieka (turpmāk – pārvaldnieks) atbildību un turētājbankas, ja tāda ir, ziņojumu. Prasība par šādu ziņojumu sagatavošanu ir noteikta arī Noteikumos Nr. 217 un tā ir konsekventi iekļauta arī noteikumu projektā. Prasība pārvaldniekam sagatavot paziņojumu par tā atbildību attiecībā uz finanšu pārskatu sagatavošanu ļauj ieguldītājiem saņemt informāciju par to, cik atbildīgi pārvaldnieks ir pildījis viņam normatīvajos aktos uzlikto pienākumu, vai pārvaldnieka lēmumi ir bijuši piesardzīgi un saprātīgi, kā arī apliecināt, ka sagatavotie finanšu pārskati skaidri un patiesi atspoguļo fonda finansiālo stāvokli un darbības rezultātus. Saskaņā ar normatīvajiem aktiem pārvaldniekam visā fonda pārvaldīšanas laikā jārīkojas kā gādīgam un rūpīgam saimniekam ieguldītāju interesēs, vienlaikus nodrošinot atbilstību regulējuma prasībām. Prasība turētājbankai sagatavot ziņojumu par fonda mantas glabāšanas un fonda neto aktīvu vērtības aprēķināšanas atbilstību normatīvo aktu prasībām, kā arī apliecinājums par to, ka pārvaldnieka veiktie darījumi ir saskaņoti ar turētājbanku un atbilst normatīvo aktu un fonda darbības noteikumu prasībām, kalpo fonda ieguldītāju interesēm kā papildu apliecinājums un kontrole attiecībā uz pārvaldnieka darbības atbilstību gādīga un rūpīga saimnieka darbības principiem. Ņemot vērā minētos apsvērumus, Latvijas Banka uzskata par pamatotu iekļaut noteikumu projektā prasību slēgtajam alternatīvo ieguldījumu fondam sagatavot paziņojumu par pārvaldnieka atbildību un turētājbankas, ja tāda ir, ziņojumu.  Kopumā noteikumu projekts satur prasības, kas ir identiskas Noteikumiem Nr. 217. Tās normas, kuras atšķiras no pašlaik spēkā esošo Noteikumu Nr. 217 atbilstošajām normām, paredz redakcionāla vai tehniska rakstura precizējumus un pamatā ir saistītas ar numerācijas maiņu un ar to saistīto atsauču precizēšanu un terminu aktualizēšanu.  Noteikumu projektā ir pārņemtas tiesību normas attiecībā uz gada pārskata un konsolidētā gada pārskata sagatavošanu, kuras izriet no:  1) Padomes 1986. gada 8. decembra direktīvas 86/635/EEK par banku un citu finanšu iestāžu gada pārskatiem un konsolidētajiem gada pārskatiem;  2) Eiropas Parlamenta un Padomes 2013. gada 26. jūnija direktīvas 2013/34/ES par noteiktu veidu uzņēmumu gada finanšu pārskatiem, konsolidētajiem finanšu pārskatiem un saistītajiem ziņojumiem, ar ko groza Eiropas Parlamenta un Padomes direktīvu 2006/43/EK un atceļ Padomes direktīvu 78/660/EEK un 83/349/EEK.  Eiropas Savienības tiesību aktu pārņemšanas/ieviešanas tabula iekļauta anotācijas pielikumā.  Izvērtējot Eiropas Savienības tiesību aktu pārņemšanu, konstatēts, ka nepieciešams precizēt regulējumu par prasību izvērtēt iespējamos zaudējumus un to ietekmi (noteikumu projekta 93. punkts), kā arī finanšu pārskatu pielikumā uzrādīt ienākumus un izdevumus, kuri atšķiras no fonda parastajām darbībām un kuru bieža vai periodiska atkārtošanās nākotnē nav gaidāma (noteikumu projekta 105. punkts).  Noteikumu projekts pēc apstiprināšanas būs saistošs alternatīvo ieguldījumu fondu pārvaldniekam un slēgtajam alternatīvo ieguldījumu fondam, kurš dibināts kā komercsabiedrība, sagatavojot gada pārskatu un konsolidēto gada pārskatu. |
| **Leģitīmais mērķis** | Noteikumu projekta leģitīmais mērķis ir citu personu tiesību aizsardzība un sabiedrības labklājības nodrošināšana.  Šo pamattiesību aizsardzību Latvijas Banka īsteno, nodrošinot finanšu tirgus uzraudzību, kam ir ļoti svarīga nozīme finanšu sistēmas un ekonomiskajā attīstībā, iespējami pilnīgākajā veidā, lai veicinātu sabiedrības uzticēšanos finanšu tirgum un Latvijas Bankai kā konkrēto finanšu tirgus dalībnieku uzraugam, kas nodrošina konkrēto finanšu tirgus dalībnieku tiesisku un sabiedrības interesēm atbilstošu darbību.  Indivīdam kā finanšu tirgus sistēmas daļai ir būtiski apzināties un saņemt to aizsardzības līmeni, kuru tam nodrošina finanšu tirgus uzraugs, un attiecīgi Latvijas Banka finanšu tirgus uzrauga lomā ir atbildīga par tādu pasākumu veikšanu, kuri aizsargā indivīda pamattiesības. Respektīvi, indivīds ir tiesīgs paļauties uz finanšu sistēmas taisnīgu uzraudzību, pretējā gadījumā indivīdam zūd uzticība finanšu sistēmai un motivācija būt par šīs sistēmas dalībnieku.  Nosakot finanšu tirgus dalībniekiem vienotas prasības gada pārskata un konsolidētā gada pārskata sagatavošanai un veicot prasību ievērošanas pārbaudes, Latvijas Banka nodrošina tai Latvijas Bankas likumā noteikto pienākumu – veicināt ieguldītāju un noguldītāju interešu aizsardzību un finanšu tirgus ilgtspējīgu attīstību un stabilitāti – izpildi.  Savukārt leģitīmais mērķis – citu personu tiesību aizsardzība – tiek sasniegts, nodrošinot sabiedrību ar tai nepieciešamo informāciju, lai tā varētu pieņemt izsvērtus lēmumus.  Noteikumu projekts ir nepieciešams, lai veicinātu finanšu tirgus dalībnieku vienotu izpratni par gada pārskata un konsolidētā gada pārskata sagatavošanu. |
| **Samērīgums** | Alternatīvo ieguldījumu fondu un to pārvaldnieku likumā ir noteikts pienākums alternatīvo ieguldījumu fondu pārvaldniekam sagatavot alternatīvo ieguldījumu fonda gada pārskatu un slēgtajam alternatīvo ieguldījumu fondam, kurš dibināts kā komercsabiedrība, sagatavot slēgtā alternatīvo ieguldījumu fonda gada pārskatu un konsolidēto gada pārskatu.  Līdz ar to atbilstošākais veids, kā noteikt attiecīgajiem finanšu tirgus dalībniekiem vienotas prasības slēgtā alternatīvo ieguldījumu fonda gada pārskata un konsolidētā gada pārskata sagatavošanai, ir izdot tiem saistošus noteikumus. Citas alternatīvas jautājuma noregulēšanai un vienotu prasību noteikšanai nebūtu efektīvas un nesasniegtu izvirzīto mērķi, jo nenodrošinātu vienveidīgu regulējuma piemērošanu.  Izraugoties piemērotāko līdzekli leģitīmā mērķa sasniegšanai, Latvijas Banka izvērtēja, ka nebūtu atbilstoši izdot, piemēram, zemāka ranga normatīvos aktus, kuri nebūtu finanšu tirgus dalībniekam juridiski saistoši. Turklāt noteikumu projekta izstrādi pilnvarojošās normas skaidri norāda uz noteikumu izstrādi.  Respektīvi, noteikumu projekts kopumā un tajā ietvertās tiesību normas atbilst samērīguma principam, jo, pirmkārt, ar noteikumu projektu tiek sasniegts leģitīmais mērķis (citu personu tiesību aizsardzība un sabiedrības labklājības nodrošināšana). Otrkārt, nepastāv tādi alternatīvi līdzekļi, kas sasniegtu leģitīmo mērķi tādā pašā kvalitātē. Treškārt, sabiedrības labums no noteikumu projekta prasību piemērošanas būs lielāks par administratīvo slogu un resursu ieguldījumu, kas konkrētajam finanšu tirgus dalībniekam varētu rasties ar uzliktajiem pienākumiem. |
| **Spēkā stāšanās** | Noteikumu projekts stāsies spēkā nākamajā dienā pēc tā publicēšanas oficiālajā izdevumā "Latvijas Vēstnesis" atbilstoši Latvijas Bankas likuma 8. panta otrajai daļai. |
| **Ietekme uz Latvijas Bankas budžetu** | Noteikumu izdošana nerada ietekmi uz Latvijas Bankas budžetu. |
| **Administratīvā sloga un izmaksu novērtējums (tirgus dalībniekiem)** | Salīdzinājumā ar Noteikumiem Nr. 217 noteikumu projekts nerada papildu administratīvo slogu finanšu tirgus dalībniekiem, uz kuriem ir attiecināmas noteikumu projekta prasības, izņemot noteikumu projekta 93. punktu, kurš paredz nepieciešamību izvērtēt iespējamos zaudējumus un to ietekmi. |
| **Saistītie dokumenti** | Ar noteikumu projektu saistītie dokumenti:   1. Alternatīvo ieguldījumu fondu un to pārvaldnieku likums; 2. Gada pārskatu un konsolidēto gada pārskatu likums; 3. Noteikumi Nr. 217; 4. Padomes 1986. gada 8. decembra direktīva 86/635/EEK par banku un citu finanšu iestāžu gada pārskatiem un konsolidētajiem gada pārskatiem; 5. Eiropas Parlamenta un Padomes 2013. gada 26. jūnija direktīva 2013/34/ES par noteiktu veidu uzņēmumu gada finanšu pārskatiem, konsolidētajiem finanšu pārskatiem un saistītiem ziņojumiem, ar ko groza Eiropas Parlamenta un Padomes direktīvu 2006/43/EK un atceļ Padomes direktīvas 78/660/EEK un 83/349/EEK; 6. Eiropas Parlamenta un Padomes 2013. gada 26. jūnija regula (ES) Nr. 575/2013 par prudenciālajām prasībām attiecībā uz kredītiestādēm, un ar ko groza regulu Nr. 648/2012; 7. Komisijas 2023. gada 13. septembra regula (ES) Nr. 2023/1803, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes regulu (EK) Nr. 1606/2002. |
| **Saskaņošana ar Eiropas Centrālo banku** | Noteikumu projektu nav nepieciešams saskaņot ar Eiropas Centrālo banku. |
| **Saskaņošana ar citām publiskām un privātām personām** | Noteikumu projekts tika publicēts Latvijas Bankas tīmekļvietnes www.bank.lv sadaļas "Tiesību akti" apakšsadaļā "Sabiedrības līdzdalība", un par to līdz 2024. gada 23. oktobrim bija iespējama sabiedrības līdzdalība.  Vienlaikus par noteikumu projektu un notiekošo sabiedrības līdzdalību individuāli tika informēta Latvijas Privātā un Iespējkapitāla asociācija un Valsts ieņēmumu dienests. |
| **Saskaņošanas rezultāti** | Sabiedrības līdzdalības rezultātā Latvijas Privātā un Iespējkapitāla asociācija un Valsts ieņēmumu dienests informēja, ka nav komentāru par noteikumu projektu. |

Pielikums

Latvijas Bankas noteikumu projekta anotācijai

**Eiropas Savienības tiesību aktu pārņemšanas/ieviešanas tabula**

**Latvijas Bankas noteikumu projekta nosaukums:** "Slēgtā alternatīvo ieguldījumu fonda gada pārskata un konsolidētā gada pārskata sagatavošanas noteikumi" (turpmāk – projekts)

**Eiropas Savienības tiesību akta nosaukums:** Padomes 1986. gada 8. decembra direktīva 86/635/EEK par banku un citu finanšu iestāžu gada pārskatiem un konsolidētajiem gada pārskatiem (turpmāk – Direktīva 86/635/EEK)

|  |  |  |  |  |  |
| --- | --- | --- | --- | --- | --- |
| **Eiropas Savienības tiesību akta pants, punkts vai apakšpunkts, kurā paredzētās prasības Latvijā jāizpilda** *(norāda pēc iespējas konkrētāku teksta vienību)* | **Projekta punkts vai apakšpunkts, kas izpilda A ailē minēto prasību**  *(norāda pēc iespējas konkrētāku teksta vienību)* | **Vai A ailē minētā prasība ar B ailē minēto projekta punktu vai apakšpunktu tiek izpildīta pilnībā vai daļēji**  *(ja daļēji, norāda, kur un kā ir vai tiks nodrošināta prasības pilnīga izpilde)* | **Vai B ailē norādītais projekta punkts vai apakšpunkts paredz stingrākas prasības nekā A ailē minētā prasība**  *(ja paredz stingrākas prasības, norāda pamatojumu šādu stingrāku prasību nepieciešamībai)* | **Vai A ailē minētā prasība ir jāizpilda obligāti**  *(ja Eiropas Savienības tiesību akts paredz izvēles iespēju, norāda, vai un kādēļ šī rīcības brīvība Latvijā ir vai nav jāizmanto)* | **Vai A ailē minētais Eiropas Savienības tiesību akts paredz dalībvalsts paziņošanas pienākumu Eiropas Savienības institūcijām**  *(ja paredz, norāda, kas un kādā termiņā šo paziņošanas pienākumu izpildīs)* |
| A | B | C | D | E | F |
| Direktīvas 86/635/EEK 8. pants | Projekta 44. punkts | Izpilda pilnībā | Nē | Jā | Direktīvas 86/635/EEK 47. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu. Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 86/635/EEK 11. pants | Projekta 21. punkta otrais teikums | Izpilda pilnībā | Nē | Jā |
| Direktīvas 86/635/EEK 12. panta 1. punkts | Projekta 38. punkts | Izpilda pilnībā | Nē | Jā |
| Direktīvas 86/635/EEK 12. panta 2. un 4. punkts | Projekta 39. un 40. punkts | Izpilda pilnībā | Nē | Jā |
| Direktīvas 86/635/EEK 12. panta 3. punkts | Projekta 41. punkts | Izpilda pilnībā | Nē | Jā |
| Direktīvas 86/635/EEK 12. panta 5. punkts | Projekta 42. un 43. punkts | Izpilda pilnībā | Nē | Jā |
| Direktīvas 86/635/EEK 24. un 25. pants | Projekta 37. un 102. punkts | Izpilda pilnībā, izņemot direktīvas 86/635/EEK 24. panta trešās daļas nosacījumu par vekseļiem, jo slēgtajiem alternatīvo ieguldījumu fondiem nav paredzētas darbības ar vekseļiem. | Nē | Jā |
| Direktīvas 86/635/EEK 35. panta 3. punkts | Projekta 83., 84. un 85. punkts | Izpilda pilnībā, projekts nosaka detalizētākas prasības | Nē | Jā |
| Direktīvas 86/635/EEK 36. panta 1. punkts | Projekta 106.6. apakšpunkts | Izpilda pilnībā | Nē | Jā |
| Direktīvas 86/635/EEK 36. panta 2. punkts | Projekta 94. punkts | Izpilda pilnībā | Nē | Direktīvas 86/635/EEK 36. panta 2. punktā minētā izvēles iespēja, kas atļauj norādīt parāda vērtspapīrus tirgus vērtībā, tiek izmantota, projekta 94. punktā paredzot iespēju izmantot Starptautiskos grāmatvedības standartus finanšu instrumentu vērtēšanai. |
| Direktīvas 86/635/EEK 40. panta 3. punkta d) apakšpunkts | Projekta 107. punkts | Izpilda pilnībā | Nē | Jā |
| Direktīvas 86/635/EEK 41. panta 2. punkta a) un b) apakšpunkts | Projekta 86. punkts un 96.1. apakšpunkts | Izpilda pilnībā | Nē | Jā |
| Direktīvas 86/635/EEK 41. panta 2. punkta g) apakšpunkts | Projekta 98. punkts | Izpilda pilnībā | Nē | Jā |

**Eiropas Savienības tiesību akta nosaukums:** Eiropas Parlamenta un Padomes 2013. gada 26. jūnija direktīva [2013/34/ES](http://eur-lex.europa.eu/eli/dir/2013/34/oj/?locale=LV) par noteiktu veidu uzņēmumu gada finanšu pārskatiem, konsolidētajiem finanšu pārskatiem un saistītajiem ziņojumiem, ar ko groza Eiropas Parlamenta un Padomes direktīvu [2006/43/EK](http://eur-lex.europa.eu/eli/dir/2006/43/oj/?locale=LV) un atceļ Padomes direktīvu [78/660/EEK](http://eur-lex.europa.eu/eli/dir/1978/660/oj/?locale=LV) un [83/349/EEK](http://eur-lex.europa.eu/eli/dir/1983/349/oj/?locale=LV) (turpmāk – Direktīva [2013/34/ES](http://eur-lex.europa.eu/eli/dir/2013/34/oj/?locale=LV))

|  |  |  |  |  |  |
| --- | --- | --- | --- | --- | --- |
| **Eiropas Savienības tiesību akta pants, punkts vai apakšpunkts, kurā paredzētās prasības Latvijā jāizpilda** *(norāda pēc iespējas konkrētāku teksta vienību)* | **Projekta punkts vai apakšpunkts, kas izpilda A ailē minēto prasību**  *(norāda pēc iespējas konkrētāku teksta vienību)* | **Vai A ailē minētā prasība ar B ailē minēto projekta punktu vai apakšpunktu tiek izpildīta pilnībā vai daļēji**  *(ja daļēji, norāda, kur un kā ir vai tiks nodrošināta prasības pilnīga izpilde)* | **Vai B ailē norādītais projekta punkts vai apakšpunkts paredz stingrākas prasības nekā A ailē minētā prasība**  *(ja paredz stingrākas prasības, norāda pamatojumu šādu stingrāku prasību nepieciešamībai)* | **Vai A ailē minētā prasība ir jāizpilda obligāti**  *(ja Eiropas Savienības tiesību akts paredz izvēles iespēju, norāda, vai un kādēļ šī rīcības brīvība Latvijā ir vai nav jāizmanto)* | **Vai A ailē minētais Eiropas Savienības tiesību akts paredz dalībvalsts paziņošanas pienākumu Eiropas Savienības institūcijām**  *(ja paredz, norāda, kas un kādā termiņā šo paziņošanas pienākumu izpildīs)* |
| A | B | C | D | E | F |
| Direktīvas [2013/34/ES](http://eur-lex.europa.eu/eli/dir/2013/34/oj/?locale=LV) 6. panta 1. punkta a) apakšpunkts | Projekta 73.1. apakšpunkts | Izpilda pilnībā | Nē | Jā | Direktīvas 2013/34/ES 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu. Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas [2013/34/ES](http://eur-lex.europa.eu/eli/dir/2013/34/oj/?locale=LV) 6. panta 1. punkta b) apakšpunkts | Projekta 73.2. apakšpunkts | Izpilda pilnībā | Nē | Jā |
| Direktīvas [2013/34/ES](http://eur-lex.europa.eu/eli/dir/2013/34/oj/?locale=LV) 6. panta 1. punkta c) apakšpunkts | Projekta 73.3. apakšpunkts | Izpilda pilnībā | Nē | Jā |
| Direktīvas [2013/34/ES](http://eur-lex.europa.eu/eli/dir/2013/34/oj/?locale=LV) 6. panta 1. punkta d) apakšpunkts | Projekta 73.4. apakšpunkts | Izpilda pilnībā | Nē | Jā |
| Direktīvas [2013/34/ES](http://eur-lex.europa.eu/eli/dir/2013/34/oj/?locale=LV) 6. panta 1. punkta e) apakšpunkts | Projekta 73.7. apakšpunkts | Izpilda pilnībā | Nē | Jā |
| Direktīvas [2013/34/ES](http://eur-lex.europa.eu/eli/dir/2013/34/oj/?locale=LV) 6. panta 1. punkta f) apakšpunkts | Projekta 73.6. apakšpunkts | Izpilda pilnībā | Nē | Jā |
| Direktīvas [2013/34/ES](http://eur-lex.europa.eu/eli/dir/2013/34/oj/?locale=LV) 6. panta 1. punkta g) apakšpunkts | Projekta 77. un 78. punkts | Izpilda pilnībā | Nē | Direktīvas 2013/34/ES 6. panta 2. punktā minētā izvēles iespēja atļaut vai pieprasīt veikt savstarpējo ieskaitu ir izmantota, atrunājot projekta 100. punktā, ka finanšu pārskatu pielikumā norāda bruto vērtību.  Direktīvas 2013/34/ES 6. panta 3. punktā minētā iespēja atbrīvot no uzskaites, ņemot vērā darījuma vai pasākuma būtību netiek izmantota, jo pastāv risks, ka finanšu pārskati var nesniegt skaidru un patiesu priekšstatu.  Direktīvas 2013/34/ES 6. panta 5. punktā minētā iespēja pieprasīt atzīt paredzamās saistības un varbūtējos zaudējumus ir izmantota, iekļaujot prasības projekta 94. punktā. |
| Direktīvas [2013/34/ES](http://eur-lex.europa.eu/eli/dir/2013/34/oj/?locale=LV) 6. panta 1. punkta h) apakšpunkts | Projekta 76. punkts | Izpilda pilnībā | Nē | Jā |
| Direktīvas [2013/34/ES](http://eur-lex.europa.eu/eli/dir/2013/34/oj/?locale=LV) 6. panta 1. punkta j) apakšpunkts | Projekta 73.5. apakšpunkts | Izpilda pilnībā | Nē | Jā |
| Direktīvas [2013/34/ES](http://eur-lex.europa.eu/eli/dir/2013/34/oj/?locale=LV) 6. panta 1. punkta i) apakšpunkts | Projekta 83. punkts | Izpilda pilnībā | Nē | Jā |
| Direktīvas [2013/34/ES](http://eur-lex.europa.eu/eli/dir/2013/34/oj/?locale=LV) 6. panta 5. punkts | Projekta 93. punkts | Izpilda pilnībā | Nē | Jā |
| Direktīvas [2013/34/ES](http://eur-lex.europa.eu/eli/dir/2013/34/oj/?locale=LV) 16. panta 1. punkta a) apakšpunkts | Projekta 96. punkts | Izpilda pilnībā | Nē | Jā |
| Direktīvas [2013/34/ES](http://eur-lex.europa.eu/eli/dir/2013/34/oj/?locale=LV) 16. panta 1. punkta d) apakšpunkts | Projekta 107. punkts | Izpilda pilnībā | Nē | Jā |
| Direktīvas 2013/34/ES 16. panta 1. punkta e) apakšpunkts | Projekta 110. punkts | Izpilda pilnībā | Nē | Jā |
| Direktīvas 2013/34/ES 16. panta 1. punkta f) apakšpunkts | Projekta 105. punkts | Izpilda pilnībā | Nē | Jā |
| Direktīvas 2013/34/ES 16. panta 1. punkta g) apakšpunkts | Projekta 107. punkts | Izpilda pilnībā | Nē | Jā |
| Direktīvas 2013/34/ES 19. panta 1. punkts | Projekta 11.3. apakšpunkts | Izpilda pilnībā, izņemot Direktīvas 2013/34/ES 19. panta 1. punkta ceturto daļu, jo tā attiecas uz sabiedriskas nozīmes struktūrām un līdz ar to nav attiecināma uz slēgtajiem alternatīvo ieguldījumu fondiem. | Nē | Jā |
| Direktīvas 2013/34/ES 19. panta 2. punkta a) apakšpunkts | Projekta 11.7. apakšpunkts | Izpilda pilnībā | Nē | Jā |
| Direktīvas 2013/34/ES 19. panta 2. punkta b) apakšpunkts | Projekta 11.8. apakšpunkts | Izpilda pilnībā | Nē | Jā |
| Direktīvas 2013/34/ES 19. panta 2. punkta d) apakšpunkts | Projekta 12. punkts | Izpilda pilnībā, bet Direktīvas 2013/34/ES 19. panta 2. punkta c) apakšpunkts netiek pārņemts, jo Alternatīvo ieguldījumu fondu un to pārvaldnieku likuma 30. panta piektajā daļā noteikta prasība, ka slēgtā alternatīvo ieguldījumu fonda pārvaldniekam ir aizliegta ieguldījumu daļu atpakaļpirkšana. | Nē | Jā |
| Direktīvas 2013/34/ES 19. panta 2. punkta e) apakšpunkts | Projekta 11.4. apakšpunkts | Izpilda pilnībā | Nē | Direktīvas 2013/34/ES 19. panta 3. punktā minētā iespēja atbrīvot mazu uzņēmumu no vadības ziņojuma sagatavošanas netiek izmantota, ņemot vērā, ka slēgtie alternatīvo ieguldījumu fondi ir finanšu tirgus dalībnieki, kuru pienākums ir plašākas informācijas sniegšana ieguldītājiem.  Direktīvas 2013/34/ES 19. panta 4. punktā minētā iespēja atbrīvot mazu un vidēju uzņēmumu no raksturojošo nefinanšu rādītāju atklāšanas vadības ziņojumā, netiek izmantota, ņemot vērā, ka slēgtie alternatīvo ieguldījumu fondi ir finanšu tirgus dalībnieki, kuru pienākums ir plašākas informācijas sniegšana ieguldītājiem. |